open-index/open-wikipedia-markdown huggingface dataset:
ফক্স নিউজ

**ফক্স নিউজ চ্যানেল** () এছাড়াও **ফক্স নিউজ** নামে পরিচিত, হল একটি আমেরিকান মৌলিক ক্যাবল এবং স্যাটেলাইট সংবাদ টেলিভিশন চ্যানেল। ফক্স ইন্টারটেইনমেন্ট গ্রুপের নিজস্ব চ্যানেল হচ্ছে ফক্স নিউজ এবং এর অঙ্গপ্রতিষ্ঠান টুয়েন্টি-ফার্ষ্ট সেঞ্চুরি ফক্স বহুজাতিক গণমাধ্যম কর্পোরেশন। ফেব্রুয়ারি ২০১৫ সাল হিসাবে, প্রায় ৯৪,৭০০,০০ আমেরিকান পরিবারে ফক্স নিউজ চ্যানেল সংযোগ হয় (৮১.৪% ক্যাবল, স্যাটেলাইট ও টেলকো গ্রাহক )। চ্যানেলটি আমেরিকার ১২১১ এভিনিউ, নিউ ইয়র্ক সিটি, নিউ ইয়র্কের স্টুডিও থেকে প্রাথমিকভাবে অনুষ্ঠান সম্প্রচার হয়।

অস্ট্রেলীয় আমেরিকান মিডিয়া মোগল 'রুপার্ট মারডক' দ্বারা এই চ্যানেল নির্মিত হয়েছিল। ১৯৯৬ সালের অক্টোবর মাসের ৭ তারিখে, ১৭ মিলিয়ন ক্যাবল গ্রাহকদের জন্য  ফক্স নিউজ চ্যানেল চালু করা হয়। ১৯৯৬ সাল থেকে ২০০০ সালের মধ্যে ফক্স নিউজ চ্যানেলের গ্রাহকের সংখ্যা ক্রমাগত বৃদ্ধি পেতে থাকে এবং পরবর্তীতে চ্যানেলটি মার্কিন যুক্তরাষ্ট্রের একটি প্রভাবশালী ক্যাবল নিউজ নেটওয়ার্ক হিসেবে পরিণত হয়। রুপার্ট মারডক বর্তমান চেয়ারম্যান ও ফক্স নিউজের ভারপ্রাপ্ত প্রধান নির্বাহী কর্মকর্তা।

## আরও দেখুন
*টুয়েন্টি-ফার্ষ্ট সেঞ্চুরি ফক্স
*ফক্স লাইফ

## তথ্যসূত্র

## বহিঃসংযোগ

*  

বিষয়শ্রেণী:১৯৯৬-এ প্রতিষ্ঠিত
বিষয়শ্রেণী:টেলিভিশন স্টেশন
বিষয়শ্রেণী:মার্কিন যুক্তরাষ্ট্রের রক্ষণশীল মাধ্যম
বিষয়শ্রেণী:মার্কিন যুক্তরাষ্ট্রের ইংরেজি ভাষার টেলিভিশন স্টেশন
বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল
বিষয়শ্রেণী:১৯৯৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক
বিষয়শ্রেণী:ফক্স নিউজ
হাসিব হামিদ

**হাসিব হামিদ** (; জন্ম: ১৭ জানুয়ারি, ১৯৯৭) গ্রেটার ম্যানচেস্টারের বোল্টনে জন্মগ্রহণকারী উদীয়মান ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করছেন তিনি। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগস্পিন বোলিংয়ে অভ্যস্ত তিনি।

হামিদ ভারতীয় মুসলিম বংশোদ্ভূত। তার পরিবার গুজরাতের ভারুচ এলাকায় এককালে বসবাস করতেন।

## খেলোয়াড়ী জীবন
ল্যাঙ্কাশায়ারের সদস্যরূপে আগস্ট, ২০১৫ সালে গ্ল্যামারগনের বিপক্ষে তার প্রথম-শ্রেণীর ক্রিকেটে অভিষেক ঘটে। ব্যাটিং উদ্বোধনে নেমে প্রথম ইনিংসে ২৮ রান তোলেন। ২০১৬ মৌসুমে পর্যন্ত চার বছর মেয়াদে ল্যাঙ্কাশায়ারের সাথে চুক্তিতে আবদ্ধ হন তিনি। ঐ মৌসুমে তিনি সহস্রাধিক রান তুলে ল্যাঙ্কাশায়ারের সর্বকনিষ্ঠ ক্রিকেটার হিসেবে মাইক অ্যাথারটনের রেকর্ড ভঙ্গ করেন।

## আন্তর্জাতিক ক্রিকেট
২০০১ সালে মাইকেল অ্যাথারটন ল্যাঙ্কাশায়ারের সদস্যরূপে ইংল্যান্ডের পক্ষে সর্বশেষবারের মতো টেস্ট ক্রিকেটে ব্যাটিং উদ্বোধনে নামেন। এরপর থেকেই এ ক্লাবটি কোন উদ্বোধনী ব্যাটসম্যান ইংল্যান্ড দলকে উপহার দিতে পারেনি। কিন্তু ১৯ বছর বয়সে বাংলাদেশ সফরের জন্য তাকে মনোনীত করলে এ অপেক্ষার অবসান হবে বলে আশা করা যায়।

সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট দলে তাকে অন্তর্ভুক্ত করা হয়। কিন্তু সিরিজের কোন টেস্টেই তার অংশগ্রহণ ঘটেনি।

## তথ্যসূত্র

## আরও দেখুন
* মার্ক ফুটিট
* গ্যারেথ বেটি
* ইংল্যান্ড অনূর্ধ্ব-১৯ ক্রিকেট দল
* ২০১৬-১৭ ইংল্যান্ড ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:ইংরেজ ক্রিকেটার
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:বোল্টনের ক্রীড়াবিদ
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:ভারতীয় বংশোদ্ভূত ইংরেজ ব্যক্তি
বিষয়শ্রেণী:গুজরাতি ক্রীড়াবিদ
বিষয়শ্রেণী:১৯৯৬-এ জন্ম
বিষয়শ্রেণী:বোল্টন থেকে আগত ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:ইংরেজ মুসলিম
বিষয়শ্রেণী:নটিংহ্যামশায়ার ক্রিকেট অধিনায়ক
বিষয়শ্রেণী:ভারতীয় বংশোদ্ভূত ক্রীড়াবিদ
মুরোমাচি যুগ

হল জাপানের ইতিহাসে ১৩৩৬ খ্রিঃ থেকে ১৫৭৩ খ্রিঃ পর্যন্ত স্থায়ী একটি যুগ। এই যুগে জাপানের শাসনক্ষমতা ছিল মুরোমাচি বা আশিকাগা শোগুনতন্ত্রের (*মুরোমাচি বাকুফু* বা *আশিকাগা বাকুফু*) হাতে। প্রথম মুরোমাচি শোগুন আশিকাগা তাকাউজি কেন্‌মু পুনর্গঠনের (১৩৩৩-১৩৩৬) পর ১৩৩৮ খ্রিঃ এই নতুন শোগুনতন্ত্র প্রতিষ্ঠা করলে এই যুগের সূচনা হয়। ১৫৭৩ খ্রিঃ ওদা নোবুনাগা এই শোগুন বংশের পঞ্চদশ তথা শেষ শোগুন আশিকাগা ইয়োশিয়াকিকে কিয়োতোর রাজধানী থেকে বিতাড়িত করলে মুরোমাচি যুগের সমাপ্তি হয়।

১৩৩৬ থেকে ১৩৯২ খ্রিঃ পর্যন্ত সময়কালকে *[[নান্‌বোকু-চোও যুগ]]* বা 'উত্তর ও দক্ষিণ রাজসভার যুগ' বলা হয়। এই সময়ের বৈশিষ্ট্য ছিল শাসক শোগুনের বিরুদ্ধে কেন্‌মু পুনর্গঠনের হোতা সম্রাট গো-দাইগোর সমর্থকদের নিরবচ্ছিন্ন প্রতিরোধ। ১৪৬৫ খ্রিঃ থেকে মুরোমাচি যুগের শেষ পর্যন্ত সময়কালকে সেন্‌গোকু যুগ বা যুদ্ধরত রাজ্যসমূহের যুগ বলা হয়।



[ নান্‌বোকু-চো যুগ | সেন্‌গোকু যুগ ]

&lt; কেন্‌মু পুনর্গঠন | জাপানের ইতিহাস | আজুচি-মোমোইয়ামা যুগ &gt; 


বিষয়শ্রেণী:জাপানের ইতিহাস
সংঘ লোক সেবা আয়োগ

**সংঘ লোক সেবা আয়োগ** হল ভারত সরকার দ্বারা স্থাপিত একটি কেন্দ্রীয় সংস্থা যা অসামরিক পরিষেবা পরীক্ষা, অভিযান্ত্রিক পরিষেবা পরীক্ষা, চিকিৎসা পরিষেবা পরীক্ষা, রাষ্ট্রীয় সামরিক একাডেমি পরীক্ষা (এন ডি এ) ইত্যাদি গুরুত্বপূর্ণ পরীক্ষা অনুষ্ঠিত করে।

## ইতিহাস
১৯২৪ সালে ভারতে ব্রিটিশ শাসনের সময়ে উপযুক্ত জন পরিষেবার ভিত্তিতে লর্ড লীর অধ্যক্ষতায় গঠিত তদানীন্তন রাজকীয় আয়োগ ভারতে রাজত্ব সেবা আয়োগ গঠনের প্রতিবেদন প্রসারিত করে। এর ফলে ১৯২৬ সালে স্যার রোস বার্কারের অধ্যক্ষতায় ভারতের প্রথম লোকসেবা আয়োগ গঠন হয়। কিন্তু উক্ত আয়োগকে ব্রিটিশ সরকার সীমিত পরামর্শমূলক শক্তি দেয়, যা ভারতীয় মুক্তি যোদ্ধারা প্রবল বিরোধিতা করেছিল। ১৯৩৫ সালে গঠিত "গভর্মেন্ট অব ইণ্ডিয়া অ্যাক্ট"এর ফলস্বরূপ উক্ত আয়োগকে *সম্বন্ধীয় লোক সেবা আয়োগ* (ফেডারেল পাব্লিক সার্ভিস কমিশন) হিসাবে নতুন নামকরণ করা হয়। স্বাধীনতার পরে উক্ত আয়োগ "সংঘ লোক সেবা আয়োগ" (ইউনিয়ন পাব্লিক সার্ভিস কমিশন) হিসাবে আত্মপ্রকাশ ঘটে এবং ২৬ জানুয়ারী ১৯৫০ সালে একে সাংবিধানিক মর্যাদা প্রদান করা হয়।

## প্রশাসন ও নিয়ন্ত্রণ
"ইউ.পি.এস.সি."র একজন অধ্যক্ষ সহ দুই জন সদস্য থাকে। উক্ত আয়োগের নীতি-নির্দেশনা "সংঘ লোক সেবা আয়োগ (সদস্য) অধিনিয়ম,১৯৬৯"এর ভিত্তিতে পরিচালিত হয়। আয়োগের অধ্যক্ষ এবং অন্য সদস্যদের ভারতের রাষ্ট্রপতির দ্বারা নিয়োগ করা হয়। আয়োগের ন্যূনতম অর্ধেক সদস্য প্রাক্তন বা বর্তমান অসামরিক কর্মী যার কেন্দ্রীয় বা রাজ্যিক প্রশাসনীয় ক্ষেত্রে কমকরে দুই বছরের অভিজ্ঞতা আছে।

### সদস্য
বর্তমানে (১৫ জানুয়ারী থেকে) উক্ত আয়োগে একজন অধ্যক্ষের সঙ্গে আট জন সদস্য আছে । তারা হলেন :-
# শ্রীমতী অলকা আরোহী (আই. এ. এস- মধ্য প্রদেশ কেডার)
# প্রফেছর ডেভিদ এম সায়েমলেহ, শিক্ষবিদ (আর জি বিশ্ববিদ্যালয়ের প্রাক্তন উপাচার্য)
# শ্রী মহাবীর সিং , প্রাক্তন আই. এফ. এস
# ভাইস এডমিরেল (অবসরপ্রাপ্ত) ডি কে দেওয়ান
# শ্রী বিনয় মিট্টল, রেলওয়ে বোর্ডের প্রাক্তন অধ্যক্ষ
# ড: (শ্রীমতী) পি কিলেমশ্বুংলা, ভারতীয় শিক্ষাবিদ
# শ্রী সটর সিং , হরিয়ানার মুখ্যমন্ত্রীর প্রাক্তন প্রিন্সিপাল সেক্রেটারী
# প্রফেসর হেমচন্দ্র গুপ্তা, আই.আই.টি.-দিল্লী প্রাক্তন প্রবক্তা

## তথ্যসূত্র

## বহিঃসংযোগ
* "ইউ.পি.এস.সি"র মূল ওয়েবসাইট
* 
* ৬১ সংখ্যক বার্ষিক প্রতিবেদন (২০১০-১১):"ইউ.পি.এস.সি"
* "ইউ.পি.এস.সি" পরীক্ষার বিষয়ে সমস্ত কথাবার্তা (ইংরাজীতে)
'''Get complete UPSC Chairman List from 1926 to 2020'''

বিষয়শ্রেণী:ভারতের শিক্ষাব্যবস্থা
বিষয়শ্রেণী:১৯২৬-এ ভারতে প্রতিষ্ঠিত
রাষ্ট্রীয় জীববিজ্ঞান কেন্দ্র

**রাষ্ট্রীয় জীববিজ্ঞান কেন্দ্র** (ইংরাজী: National Centre for Biological Sciences), সংক্ষেপে **NCBS**;কর্ণাটকএর ব্যাঙ্গালোরএ অবস্থিত জীববিজ্ঞানএর গবেষণার জন্য বিশেষীকৃত একটি গবেষণা কেন্দ্র। কেন্দ্রটি ভারত সরকারএর পারমাণবিক শক্তি বিভাগ (Department of Atomic Energy, DAE) এর অধীন টাটা মৌলিক গবেষণা প্রতিষ্ঠান (ইংরাজী: **Tata Institute of Fundamental Research**), সংক্ষেপে TIFR-র এক অংশ। NCBS-র মূল মন্ত্র হল জীব বিজ্ঞানের অগ্রণী ক্ষেত্রসমূহের উচ্চস্তরীয় গবেষণা এবং অধ্যয়ন। কেন্দ্রীয় সংকায় সদস্যদের গবেষণার ক্ষেত্রসমূহ একক অণু(ইংরাজী: single molecule)র থেকে তন্ত্র জীববিজ্ঞান (ইংরাজী: systems biology) থেকে প্রধানত চারটি বিভাগে বিভক্ত। এর পরও  রাষ্ট্রীয় জীববিজ্ঞান কেন্দ্র iBioর সঙ্গে পারস্পরিক সহযোগিতার গবেষণা পদক্ষেপ বাড়ানোর জন্য অন্যান্য কয়েকটি উদ্যম, যেমন- চিকিৎসা এবং রোগ সম্পর্কীয় গবেষণার সহযোগিতা কার্যক্রমের পরিকল্পনা করেছে। কাণ্ড কোষ(ইংরাজী: stem cell)এর গবেষণা চলতে থাকা ভারতবর্ষের তিনট গবেষণা প্রতিষ্ঠানের মধ্যে রাষ্ট্রীয় জীববিজ্ঞান কেন্দ্র অন্যতম।
## ইতিহাস
১৯৯২ সালে গান্ধী কৃষি বিজ্ঞান কেন্দ্রের ক্যাম্পাসের একাংশে রাষ্ট্রীয় জীববিজ্ঞান কেন্দ্র স্থাপিত হয়৷
=গবেষণার ক্ষেত্র=
* জৈব-রসায়ন, জৈব-পদার্থবিজ্ঞান এবং বায়োইনফর্মেটিক্স (Biochemistry, Biophysics, Bioinformatics)
* কোষবিজ্ঞান (Cellular Organisation & Signalling)
* বংশতত্ত্ব বিজ্ঞান (Genetics & Development)
* নিউরো-বায়োলজি (Neurobiology)
* জৈবপ্রক্রিয়া সম্পর্কীয় মডেলিং (Theory and Modelling of Biological Systems)
* পরিস্থিতিবিজ্ঞান তথা ক্রমবিকাশবিজ্ঞান( Ecology and Evolution)
## বিভিন্ন পাঠ্যক্রম
*পোস্ট ডক্টরাল পাঠ্যক্রম (POST DOCTORAL PROGRAM)
*ডক্টরাল পাঠ্যক্রম (PhD PROGRAM)
*INTEGRATED PhD PROGRAM
*iBIO PROGRAM
*MD-PhD PROGRAM
* স্নাতকোত্তর পাঠ্যক্রম (MSc PROGRAM)

## তথ্যসূত্র

বিষয়শ্রেণী:ভারতের শিক্ষাপ্রতিষ্ঠান
টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২২ মার্চ, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৫৬জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারের সংখ্যা সাতচল্লিশজন।

ইংল্যান্ডের পক্ষে প্রথম ক্রিকেটার হিসেবে আলফ্রেড শ তার টেস্ট অভিষেকে পাঁচ-উইকেট পেয়েছিলেন। ইতিহাসের উদ্বোধনী টেস্টে অস্ট্রেলিয়ার বিপক্ষে তিনি ৫/৩৮ বোলিং পরিসংখ্যান গড়েন। তার এ সাফল্য ম্লান হয়ে যায় ইংল্যান্ডের পরাজয়ের মধ্য দিয়ে। ঐ একই টেস্টে আরও দুইজন অস্ট্রেলীয় বোলার ফিফার লাভ করেছিলেন। অভিষেক টেস্টে ডমিনিক কর্ক ৭/৪৩ পেয়েছিলেন। এ বোলিং পরিসংখ্যান ইংরেজদের মধ্যে সেরা হিসেবে বিবেচ্য। ১৯৯৫ সালে লন্ডনে ওয়েস্ট ইন্ডিজের বিপক্ষে সিরিজের দ্বিতীয় টেস্টে এ কৃতিত্ব গড়েন তিনি।

ইংরেজ বোলারদের মধ্যে সর্বশেষ এ অর্জনের দাবীদার হচ্ছেন টবি রোল্যান্ড-জোন্স। জুলাই, ২০১৭ সালে ওভালে দক্ষিণ আফ্রিকার বিপক্ষে তিনি ৫৭ রানে ৫ উইকেট নিয়েছিলেন।

## নির্দেশনাসমূহ

## পাঁচ-উইকেট অর্জনের তালিকা

## পাদটীকা


## তথ্যসূত্র

বিষয়শ্রেণী:ইংরেজ ক্রিকেট তালিকা
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
বিষয়শ্রেণী:ইংরেজ ক্রিকেটারদের তালিকা
আন্তঃরাষ্ট্রীয় তাত্ত্বিক বিজ্ঞান কেন্দ্র

**আন্তর্জাতিক তাত্ত্বিক বিজ্ঞান কেন্দ্র** (ইংরাজী: International Centre for Theoretical Sciences) টাটা মৌলিক গবেষণা প্রতিষ্ঠানর দ্বারা স্থাপিত একটি বিজ্ঞান গবেষণা কেন্দ্র। এই কেন্দ্রটি বেঙ্গালুরু শহরের হেসারাঘাটা অঞ্চলে অবস্থিত।  এই গবেষণা প্রতিষ্ঠান স্থাপনের উদ্দেশ্য হল উচ্চ শিক্ষা, প্রশিক্ষণ এবং গবেষণার জন্য সমান প্রতিষ্ঠান সৃষ্টি করা। ক্যালিফোর্নিয়ার সান্টা বারবারাতে অবস্থিত কাবলি ইনস্টিটিউট ফর থিয়োরিটিক্যাল ফিজিক্স এবং ইটালীর ট্রিয়েষ্টে অবস্থিত আব্দুস সালাম ইন্টারন্যাশনাল সেন্টার ফর থিয়োরিটিক্যাল ফিজিক্সের অনুপ্রেরণায় এই গবেষণা কেন্দ্রটি তৈরী হয়েছে।  এই গবেষণা কেন্দ্রটির প্রথম সঞ্চালক হিসাবে আন্তর্জাতিক খ্যাতিসম্পন্ন পদার্থবিজ্ঞানী স্পেন্টা ওয়াডিয়া কে নিয়োগ করা হয়। বর্তমান সঞ্চালক হচ্ছেন বিখ্যাত স্ট্রিং থিয়োরিস্ট রাজেশ গোপাকুমার।

## তথ্যসূত্র

## বহিঃসংযোগ
* আন্তঃরাষ্ট্রীয় তাত্ত্বিক বিজ্ঞান কেন্দ্রের ওয়েবসাইট

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:২০০৭-এ কর্ণাটকে প্রতিষ্ঠিত
কেতকাদাস ক্ষেমানন্দ

বাংলার অনেক কবি সর্প দেবতা মনসার মাহাত্ম্যজ্ঞাপক মঙ্গলকাব্য রচনা করেছেন। এঁদের মধ্যে **কেতকাদাস ক্ষেমানন্দ** অন্যতম। ইনি রাঢ় দেশের অধিবাসী ছিলেন। তবে শুধুমাত্র রাঢ়বঙ্গেই নয় তাঁর কাব্য পূর্ববঙ্গেও বেশ প্রচলিত ছিল। পূর্ববঙ্গে তাঁর কাব্য " ক্ষেমানন্দী " নামে পরিচিত। অনুমিত হয় কাব্যটির রচনাকাল সপ্তদশ শতকের মধ্যভাগ। তবে অধ্যাপক সুখময় মুখোপাধ্যায়-এর মতে ক্ষেমানন্দ ১৭০৮-১৭০৯ খৃঃ-এর বেশ কিছুকাল আগেই কাব্য রচনা করেছিলেন। কেতকাদাসের কাব্যে 'চন্ডীমঙ্গল' ও 'রামায়ণ' এর প্রভাব রয়েছে বলে মনে করা হয়।

## আত্মপরিচয়

ক্ষেমানন্দের পূূ্র্ণাঙ্গ আত্মকাহিনী থেকে জানা যায়, তিনি জাতিতে কায়স্থ, পিতা শঙ্কর মন্ডল এবং গ্রামের নাম "কাঁথরা" বর্তমানে "কেতেরা"।" 

তিন পুত্র অল্প বয়   প্রসাদ গুরু মহাশয়

তলুকের করে লেখাপড়া

তাহার কমল বশে   প্রজা নাহি চাষ চষে

সোমনগর হইল কাঁথড়া"

। বর্তমানে হুগলী জেলার তারকেশ্বর থানায় এই নামে গ্রাম এখনো রয়েছে।  এছাড়াও পূর্ব বর্ধমান জেলার গলসি অঞ্চলে ' কৈতাড়া ' নামক গ্রাম অবস্থিত।এই গ্রামটিকে কেতকাদাস ক্ষেমান্দের জন্মস্থান 'কাঁথড়া' বলে আধুনিককালে দাবি করাহয়েছে ' চাঁদ সওদাগরের দেশ চম্পকনগর '(পত্রলেখা,২০২২)গ্রন্থে।লেখক ফিরোজ আলি কাঞ্চন সন্ধান দিয়েছেন,কৈতাড়া গ্রামের খুব নিকটেই চম্পকনগর কসবা নামে প্রসিদ্ধস্থান।আজও কেতকাদাসের কাব্যের ভাষার সাথে কৈতাড়া সংলগ্ন গলসি অঞ্চলের উপভাষা ও নিভাষার নানা দিকথেকে মিল দেখাযায়। সুকুমার সেনের মতে, তিনি ছিলেন জাতিতে কায়স্থ।  অন্য মতে তিনি কায়স্থ না হলেও মণ্ডল পদবী ধারী কোনো জাতির অন্তর্ভুক্ত ছিলেন। অন্যান্য মঙ্গল কবিদের মতো তিনি স্বপ্নাদেশ প্রাপ্তিতে মঙ্গল কাব্য রচনা করেননি। তিনি আত্মকাহিনীতে বলেছেন, দেবী মনসা মুচিনীর বেশে কবিকে দেখা দিয়ে পরে স্বরূপে দেখা দেন ও কাব্য রচনার আদেশ দেন।

## কবির নাম বিতর্ক

কবির নাম নিয়েও বিতর্কের শেষ নেই। দীনেশচন্দ্র সেন-এর  মতে, কেতকাদাস ও ক্ষেমানন্দ দুইজন পৃথক ব্যক্তি। অন্যদিকে সুকুমার সেন-এর মত, কবির আসল নাম কেতকাদাস ও ক্ষেমানন্দ তাঁর উপাধি। তবে কবির প্রকৃত নাম যে ক্ষেমানন্দ তা নিয়ে অনেক ঐতিহাসিক একমত।

## কাব্য পরিচয়

ক্ষেমানন্দ শক্তিশালী কবি ছিলেন। তাঁর মনসামঙ্গল (মনসার ভাসান) পাঁচটি পালায় বিভক্ত -- **মথন**, **ঊষাহরণ**, **রাখালপূজা**, **ধন্বন্তরি** ও **বেহুলা-লখিন্দর**। এই পাঁচটি পালার মধ্য শেষেরটিই প্রধান। এই পালাটির অন্য নাম **জাগরণ পালা**। এই কাব্যে কবি দেবী মনসাকে **কেতকা** নামে অভিহিত করেছেন -- " **কিয়া পাতে জন্ম হৈল কেতকা সুন্দরী** "। এছাড়াও কবি এই কাব্যে বেহুলার ভাসান পথের যে ২২টি ঘাট বা গ্রামের নাম উল্লেখ করেছেন তার মধ্যে ১৪টি ঘাট বা গ্রাম এখনো দামোদর ও তার শাখা বেহুলা নদীর উভয় তীরে অবস্থিত। এ থেকে কবির ভৌগোলিক জ্ঞান সম্বন্ধে স্পষ্ট ধারণা পাওয়া যায়।

## তথ্যসমূহ

বিষয়শ্রেণী:১৭শ শতাব্দীর কবি
বিষয়শ্রেণী:মঙ্গলকাব্যের কবি
বিষয়শ্রেণী:বাঙালি লেখক
বিষয়শ্রেণী:মধ্যযুগের কবি
বিষয়শ্রেণী:১৭শ শতাব্দীর বাঙালি কবি
বিষয়শ্রেণী:বাংলা ভাষার লেখক
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গের কবি
ক্রিশান্ত ডি সিলভা

**ক্রিশান্ত ডি সিলভা** শ্রীলঙ্কার একজন অবসরপ্রাপ্ত জেনারেল। ১৯৮১ সালে শ্রীলঙ্কা সেনাবাহিনীর ইঞ্জিনিয়ার্স কোরে কমিশন পাওয়া ক্রিশান্ত শ্রীলঙ্কা সেনাবাহিনীর সাবেক প্রধান কর্মকর্তা (সেনাকমান্ডার)। তিনি ২০১৫ সালের ২২ ফেব্রুয়ারি সেনাপ্রধান হিসেবে নিয়োগ পান। সিলভার আগে দয়া রত্ননায়ক সেনাপ্রধান ছিলেন।

## শিক্ষা
কলম্বোর রয়েল কলেজের (বেসামরিক)  সাবেক ছাত্র ক্রিশান্ত যুক্তরাজ্যের সেনা স্টাফ কলেজ এবং চীনের নানজিং সেনা কলেজের স্নাতক। তিনি ভারতের পুনের 'কলেজ অব মিলিটারী ইঞ্জিনিয়ারিং' থেকে বোমা নিষ্ক্রিয়করণ কোর্স সমাপ্ত করেছেন।

## সেনাজীবন
১৯৮০ সালে ক্রিশান্ত সেনাক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, এর এক বছরের মাথায় ১৯৮১ সালে শ্রীলঙ্কা সেনাবাহিনী কোর অব ইঞ্জিনিয়ার্স-এ (১ ফিল্ড ইঞ্জিনিয়ার্স রেজিমেন্ট) ২য় লেফটেন্যান্ট হিসেবে কমিশন পান।

কর্মজীবনে তিনি ৬ ফিল্ড ইঞ্জিনিয়ার্স রেজিমেন্টের অধিনায়ক, ৫৬২ ব্রিগেডের অধিনায়ক, শ্রীলঙ্কা সেনা স্টাফ কলেজের অধিনায়ক, শ্রীলঙ্কা মিলিটারি একাডেমির অধিনায়ক, কিলিনোচ্চি সিকিউরিটি ফোর্সের অধিনায়ক, শ্রীলঙ্কা সেনাসদরে সামরিক সচিব এবং সেনাঅভিযান পরিদপ্তরের পরিচালক ছিলেন। ২০১৩ সালে শ্রীলঙ্কার প্রধান স্টাফ সেনাকর্মকর্তা হিসেবে দায়িত্ব পাওয়ার আগে তিনি সংরক্ষিত সেনাবাহিনীর অধিনায়ক ছিলেন আর ২০১৫তে সেনাকমান্ডার হওয়ার আগে তিনি রাশিয়াতে শ্রীলঙ্কান দূতাবাসে কর্মরত ছিলেন।

## তথ্যসূত্র

## বহিঃসংযোগ
*সেনাবাহিনীর সাবেক কমান্ডারগণ।

বিষয়শ্রেণী:শ্রীলঙ্কান জেনারেল
বিষয়শ্রেণী:শ্রীলঙ্কা সেনাবাহিনীর কমান্ডার
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
বিষয়শ্রেণী:জীবিত ব্যক্তি
ভারতীয় বন্যজীব সংস্থান

**ভারতীয় বন্যজীব সংস্থান** ভারত সরকার-এর পরিবেশ এবং বন মন্ত্রালয়-এর অধীনস্থ এটি স্বায়ত্বশাসিত শিক্ষা এবং গবেষণা প্রতিস্থান। ভারতীয় বন্যজীব সংস্থানে বন্যপ্রাণীর সাথে জড়িত বিভিন্ন ক্ষেত্রের বৈজ্ঞানিক গবেষণা হয়। জীববৈচিত্র্য, সংকটাপন্ন প্রজাতি, বন্যপ্রাণী নীতি, বন্যপ্রাণী ব্যবস্থাপনা, বন্যপ্রাণী ফরেনসিক, স্থানিক মডেলিং, ইকো-উন্নয়ন এবং জলবায়ু পরিবর্তন ইত্যাদি ক্ষেত্রে গবেষণায় ভারতীয় বন্যজীব সংস্থান অগ্রণী। ভারতীয় বন্যজীব সংস্থান(WII)এ ফরেনসিক, রিমোট সেনসিং এবং জি আই এস, হার্বেরিয়াম, ইলেক্ট্রনিক লাইব্রেরি, সু-সজ্জিত পরীক্ষাগার ইত্যাদির সুবিধা উপলব্ধ।   ভারতীয় বন্যজীব সংস্থানের প্রতিস্থাপক ছিলেন V.B.Saharia এবং প্রথম সঞ্চালক ছিলেন H. S. Panwar; Panwar ১৯৮৫ সাল থেকে ১৯৯৪ সাল পর্যন্ত সঞ্চালকের পদে ছিলেন। ভারতীয় বন্যজীব সংস্থান(WII) থেকে প্রশিক্ষিত ছাত্র এবং কর্মীরা ভারতের বন্যজীব সংরক্ষণের ক্ষেত্রে কুশলতার পরিচয় দিয়ে সুনাম কেড়ে আনছে।  WII বন্যজীব অধ্যয়ন এবং গবেষণাকে জনপ্রিয়করণ তথা কেরিয়ার গঠনর ক্ষেত্রে অনুপ্রেরণা যোগাচ্ছে।

## লক্ষ্য  উদ্দেশ্য
* বন্যপ্রাণী সম্পর্কিত বৈজ্ঞানিক তথ্যের সম্প্রসারণ
* বন্যপ্রাণী সংরক্ষণ তথা পরিচালনা সম্পর্কিত বিভিন্ন পর্যায়ে ব্যক্তিকে প্রশিক্ষণ দেয়া
* ভারতবর্ষের বিভিন্ন বন্যসম্পদ সম্পর্কিত গবেষণা
* বন্যপ্রাণী সংরক্ষণ তথা পরিচালনা সম্পর্কিত সমস্যা সমূহ তথ্য তথা পরামর্শ বাড়ানো
* বন্যপ্রাণী তথা প্রাকৃতিক সংরক্ষণ, পরিচালনা এবং প্রশিক্ষণের উদ্দেশ্যে অন্যান্য আন্তর্জাতিক সংগঠন সমূহের সাথে সহযোগিতা করা

## বিভাগ সমূহ
* প্রাণী বাস্তব্যবিদ্যা এবং সংরক্ষণ জীববিদ্যা
* ইকোডেভেলপমেন্ট পরিকল্পনা এবং অংশগ্রহণ
* সংকটাপন্ন প্রজাতির পরিচালনা 
* বাসস্থান বাস্তব্যবিদ্যা 
* ল্যান্ডস্কেপ পর্যায় পরিচালনা তথা পরিকল্পনা 
* সংরক্ষিত বনাঞ্চল নেটওয়ার্ক, বন্যজীব পরিচালনা তথা সংরক্ষণের প্রশিক্ষণ
* জনবসতি পরিচালনা, প্রগ্রহণ তথা পুনর্সংস্থাপন
* বন্যপ্রাণীর স্বাস্থ্য পরিচালনা

## পাঠ্যক্রম
* বন্যপ্রাণী বিজ্ঞানে স্নাতকোত্তর -দু'বছরের
১৯৮৮ সালে এই পাঠ্যক্রম আরম্ভ করা হয়৷ ভারতীয় বন্যজীব সংস্হানর এই দু'বছরের পাঠ্যক্রমের মূল উদ্দেশ্য হল  বন্যপ্রাণী সংরক্ষণ তথা দেশের অন্যান্য প্রান্তে এই সম্পর্কিত জ্ঞান বিস্তারের অর্থে উপযুক্ত ভাবে প্রশিক্ষিত বিজ্ঞানীর সৃষ্টি করা৷
* উচ্চ বন্যপ্রাণী পরিচালনায় স্নাতকোত্তর ডিপ্লমা - দু'মাসের
* বন্যপ্রাণী পরিচালনার সার্টিফিকেট পাঠ্যক্রম - তিন মাসের

## অবস্থান
ভারতীয় বন্যজীব সংস্থান উত্তরাখণ্ড রাজ্যের রাজধানী শহর দেরাদুনরএ চন্দ্রবাণী অঞ্চলে অবস্থিত। এই অঞ্চলটি দেরাদুনের দক্ষিণএর বনাঞ্চলের সমীপবর্তী। অরণ্য গবেষণা সংস্থান এবং ভারতীয় বন ব্যবস্থাপনা সংস্থানএর তত্ত্বাবধানের কাজ বন গবেষণা ও শিক্ষার ভারতীয় কাউন্সিলর  দ্বারা পরিচালিত হয়।

## তথ্যসূত্র

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:উত্তরাখণ্ডের বিশ্ববিদ্যালয় ও মহাবিদ্যালয়
বিএএফ শাহীন কলেজ

**বিএএফ শাহীন কলেজ** হলো বাংলাদেশ বিমান বাহিনী কর্তৃক পরিচালিত একাধিক বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠানের সাধারণ নাম। *শাহীন* শব্দটি হলো একটি উর্দু শব্দ, যার অর্থ ঈগল। বাংলাদেশ বিমান বাহিনী বিভিন্ন ঘাঁটিতে এই শিক্ষাপ্রতিষ্ঠানগুলো অবস্থিত।

## কলেজসমূহ
বাংলাদেশের বিভিন্ন স্থানে একাধিক **বিএএফ শাহীন কলেজ অবস্থিত**।

## তথ্যসূত্র

বিষয়শ্রেণী:বাংলাদেশ বিমান বাহিনীর শিক্ষাপ্রতিষ্ঠান
সমকাল (সাহিত্য পত্রিকা)

**সমকাল** বাংলাদেশ (তৎকালীন পূর্ব পকিস্তান) থেকে প্রকাশিত বাংলা ভাষার অন্যতম বিখ্যাত সাহিত্য পত্রিকা। এর সম্পাদক ছিলেন কবি সিকান্‌দার আবু জাফর।

## প্রকাশকাল, সম্পাদক, লেখক
সমকালের প্রথম সংখ্যা প্রকাশিত হয় ১৩৬৪ বঙ্গাব্দের (১৯৫৭) ভাদ্র মাসে। এ সংখ্যার লেখকবৃন্দ ছিলেন - শামসুর রাহমান, আবুল হোসেন,  শওকত ওসমান, আলাউদ্দিন আল আজাদ, মোহাম্মদ ওয়ালিউল্লাহ, এ.কে নাজমুল করিম, কাজী দীন মুহম্মদ, আনিসুজ্জামান,  কামরুল হাসান,  আবদুল্লাহ আল-মুতী শরফুদ্দিন,  কাজী মোতাহার হোসেন,  আবদুল গনি হাজারী ও চাকলাদার মাহবুব আলম। দ্বিতীয় বর্ষ পর্যন্ত পত্রিকাটির সহযোগী সম্পাদক ছিলেন, হাসান হাফিজুর রহমান। তৃতীয় বর্ষ প্রথম সংখ্যা থেকে সিকান্দার আবু জাফরের সম্পাদনায় এটি প্রকাশিত হয়। সপ্তম বর্ষ থেকে এটি অনিয়মিত ভাবে প্রকাশিত হয়। ১৯৬১ সালে ‘রবীন্দ্র জন্ম-শতবার্ষিকী সংখ্যা’ নামে একটি বিশেষ সংখ্যা প্রকাশিত হয়। অষ্টম বর্ষের নবম-দ্বাদশ সংখ্যাটি (পৌষ-চৈত্র, ১৩৭১) ছিল ‘কবিতা সংখ্যা’। এতে আটটি দীর্ঘ প্রবন্ধ এবং পূর্ববাংলার ৫৭জন কবির ১৯১টি কবিতা প্রকাশ পায়। দুটি সংখ্যা (বৈশাখ-শ্রাবণ ১৩৭২/১৯৬৫ এবং ভাদ্র-অগ্রহায়ণ ১৩৭২/১৯৬৫) আইযুব খানের সামরিক শাসনামলে বাজেয়াপ্ত করা হয়। ত্রয়োদশ বর্ষে মাত্র তিনটি সংখ্যা প্রকাশিত হয়। ১৯৭১ থেকে ১৯৭৪ পর্যন্ত এর প্রকাশনা বন্ধ ছিল। ১৯৭৫ সালে হাসান হাফিজুর রহমান-এর সম্পাদনায় ‘সিকান্দার আবু জাফর স্মৃতি সংখ্যা’ হিসেবে নতুন পর্যায়ে এর অষ্টাদশ বর্ষ প্রথম সংখ্যা, মাঘ ১৩৮২/১৯৭৫ প্রকাশিত হয়৷ এটির সম্পাদকমন্ডলীর সভাপতি ছিলেন, আবু জাফর শামসুদ্দীন। এ পর্যায়ে পত্রিকাটি অনিয়মিতভাবে সাড়ে তিন বছর টিকেছিল। এর প্রচ্ছদ-শিল্পীরা ছিলেন, জয়নুল আবেদিন, কামরুল হাসান, দেবব্রত মুখোপাধ্যায়, কাইয়ুম চৌধুরী, সৈয়দ জাহাঙ্গীর, রশীদ চৌধুরী, আমিনুল ইসলাম, দেবদাস চক্রবর্তী, মুকতাদির ও নিতুন কুন্ডু।
## জনপ্রিয় সংস্কৃতিতে
* *সমকাল পত্রিকার সাহিত্যিক ও সাংস্কৃতিক ভূমিকা* নামে একটি বই লিখেছেন রবিউল হোসেন।

## তথ্যসূত্র

বিষয়শ্রেণী:বাংলা সাময়িক পত্র
বিষয়শ্রেণী:বাংলা সাহিত্য
বিষয়শ্রেণী:বাংলা সাহিত্যের ইতিহাস
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
ব্র্যাক ব্যাংক-সমকাল সাহিত্য পুরস্কার

**ব্র্যাক ব্যাংক-সমকাল সাহিত্য পুরস্কার** বাংলাদেশের দৈনিক সমকাল পত্রিকার উদ্যোগে এবং ব্র্যাক ব্যাংক পিএলসি-এর আর্থিক সমর্থনে ২০১১ খ্রিষ্টাব্দে প্রবর্তিত হয়। বাংলা ভাষার লেখক এবং সাহিত্যিকদের অনুপ্রাণিত করার জন্য তাদের উন্নত মানের সাহিত্য কর্মের স্বীকৃতি হিসেবে প্রতি বছর বছরের শ্রেষ্ঠ গ্রন্থের জন্য এ পুরস্কার দেয়া হয়।
 তিনটি বিভাগে এই পুরস্কার দেয়া হয় যথাক্রমে- 
*কবিতা ও কথা সাহিত্য
*আত্মজীবনী, ভ্রমণ ও অনুবাদ 
*হুমায়ুন আহমেদ তরুণ সাহিত্যিক

এ ছাড়া ২০২২ সাল থেকে একজন লেখক তথা সাহিত্যিককে আজীবন সম্মাননা দেয়া হচ্ছে। কবি-লেখক আহমদ রফিককে সর্বপ্রথম আজীবন সম্মাননা পুরস্কার প্রদান করা হয়। তিন থেকে চার জন্য কবি-লেখক-সাহিত্যসমালোচক সমবায়ে বিচারক মণ্ডলী গঠিতে হয়ে থাকে। 

২০২৩ সালের পুরস্কারের জন্য প্রকাশকরা ৪৬৭টি গ্রন্থ বিবেচনার জন্য জমা প্রদান করেন। এর মধ্যে ১৮টি বই প্রাথমিকভাবে বাছাই করা হয়। বিচারকমণ্ডলী তিনটি গ্রন্থকে বছরের শ্রেষ্ঠ গ্রন্থ হিসেবে মূল্যায়ন করে পুরস্কারের জন্য মনোনীত করেন।

## বিজয়ীদের তালিকা
### ২০১১
* সৈয়দ শামসুল হক
* হাসান আজিজুল হক
* দ্রাবিড় সৈকত
### ২০১২
* আনিসুজ্জামান
* শুভাশিস সিনহা
* বুলবুল চৌধুরী
### ২০১৩
* মঈনুল আহসান সাবের 
* মাসরুর আরেফিন
* বদরুন নাহার

### ২০১৪
* হরিশংকর জলদাস
* সুস্মিতা ইসলাম
* মুজিব ইরম 
### ২০১৫
* নির্মলেন্দু গুণ
* রাজকুমার সিংহ
* স্বকৃত নোমান

### ২০১৬
* আহমদ রফিক
* জ্যোতিপ্রকাশ দত্ত
* মাজহার সরকার

### ২০১৭
* যতীন সরকার
* সৈয়দ মনজুরুল ইসলাম
* পিয়াস মজিদ

### ২০১৮
* সনজীদা খাতুন
* সেলিনা হোসেন
* স্বরলিপি

### ২০১৯
* সিরাজুল ইসলাম চৌধুরী
* হেলাল হাফিজ
* মোজাফ্ফর হোসেন

### ২০২০
* আফসান চৌধুরী
* মোহাম্মদ রফিক
* রঞ্জনা বিশ্বাস

### ২০২১
* আজীবন সন্মাননা: অর্থনীতিবিদ রেহমান সোবহান
* উজানযাত্রা - মঞ্জু সরকার (কবিতা ও কথাসাহিত্য)
* ৭১-এর আকরগ্রন্থ - সালেক খোকন (প্রবন্ধ, গবেষণা, অনুবাদ, ভ্রমণ ও আত্মজীবনী)
* বুধগ্রহে চাঁদ উঠেছে - কিযী তাহনিন (তরুণ সাহিত্যিক)

### ২০২২
* আজীবন সন্মাননা: আহমদ রফিক
* অনিদ্রার কারুকাজ - ময়ূখ চৌধুরী (কবিতা ও কথা সাহিত্য)
* কবিতার নান্দনিকতা - বেগম আকতার কামাল (প্রবন্ধ, গবেষণা, অনুবাদ, ভ্রমণ ও আত্মজীবনী) 
* অরিগামির গোলকধাঁধায় - মাহরীন ফেরদৌস (তরুণ সাহিত্যিক) 

### ২০২৩
* আজীবন সন্মাননা: লেখক, ঔপন্যাসিক, গল্পকার ও প্রাবন্ধিক হাসনাত আবদুল হাই
* ‘‌প্লেটো প্রবেশিকা’: আমিনুল ইসলাম ভুঁইয়া (প্রবন্ধ, আত্মজীবনী, ভ্রমণ ও অনুবাদ (মননশীল) শাখা)
* ‘‌আমাদের পরাবাস্তব টাউনের দিনরাত্রি’: ধ্রুব এষ (কবিতা ও কথাসাহিত্য (সৃজনশীল) শাখা)
* ‘‌টক টু মি’ ছোটগল্প সংকলন: উম্মে ফারহানা (তরুণ সাহিত্যিক শাখা) 

## তথ্যসূত্র

বিষয়শ্রেণী:বাংলাদেশী সাহিত্য পুরস্কার
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:বাংলা সাহিত্য পুরস্কার
বিষয়শ্রেণী:বাংলা শ্রেষ্ঠ গ্রন্থ পুরস্কার
মারিয়া কনসিকাও

**মারিয়া কনসিকাও** একজন পর্তুগিজ মানবহিতৈষী। তিনি বাংলাদেশের বস্তিতে বসবাসরত শিশুদের জীবনমান উন্নয়নে কাজ করে থাকেন। ২০১৬ সালে জিকিউ ম্যাগাজিনের পর্তুগিজ সংস্করণ তাকে *বর্ষসেরা নারী* সম্মাননায় ভূষিত করে।

## মানবহিতৈষী কর্মকাণ্ড
মারিয়া কনসিকাও পেশায় একজন এমিরেটস এয়ারলাইন্সের বিমানবালা ছিলেন। পেশাগত কাজে তিনি বাংলাদেশের রাজধানী ঢাকায় ২০০৩ সালে এসেছিলেন। তখন তিনি কিছু সুবিধাবঞ্চিত শিশুদের ভিক্ষা করতে দেখেন। এই দৃশ্য তাকে গভীরভাবে নাড়া দেয় এবং এর এক মাস পরে এদের সাহায্য করার জন্য আবার বাংলাদেশে ফিরে আসেন।

মারিয়া কনসিকাও ২০০৫ সালে তার পালক মায়ের নামে *মারিয়া ক্রিস্টিনা ফাউন্ডেশন* গড়ে তোলেন। এরই মাধ্যমে তিনি বর্তমানে মানবহিতৈষী কর্মকাণ্ড চালিয়ে যাচ্ছেন। ২০১৬ সালে তিনি ঢাকার আজমপুরের গাওয়াইর বস্তির ১৭২ জন সুবিধা বঞ্চিত শিশুকে সহায়তা দিয়ে যাচ্ছেন।

### তহবিল সংগ্রহ
মারিয়া কনসিকাও তার জনসেবার জন্য নানা উপায়ে তহবিল সংগ্রহ করার চেষ্টা করতে থাকেন। তিনি ১০ লাখ ডলারের তহবিল সংগ্রহের চেষ্টায় সাত মহাদেশে ম্যারাথন দৌড়ে গিনেজ বিশ্বরেকর্ড *৭৭৭ চ্যালেঞ্জ* গড়েন। এভারেস্ট পর্বত আরোহণ করেন প্রথম পর্তুগিজ নারী হিসেবে। তার ছয়টি রেকর্ড গিনেজ বিশ্বরেকর্ড বইতে তালিকাভুক্ত হয়।

## সম্মাননা
জি কিউ ম্যাগাজিনের পর্তুগিজ সংস্করণ প্রতি বছর *বর্ষসেরা পুরুষ* ঘোষণা করে। কিন্তু মারিয়া কনসিকাও-এর কাজে অভিভূত হয়ে সাময়িকীর ইতিহাসের প্রথমবারের মত মারিয়াকে *বর্ষসেরা নারী* ঘোষণা করে।

## তথ্যসূত্র

 
## বহিঃসংযোগ

* 
* মারিয়া ক্রিস্টিনা ফাউন্ডেশন 

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:পর্তুগিজ ব্যক্তি
পুরুষ ইন্ডোর হকি এশিয়া কাপ

**এএইচএফ পুরুষ ইন্ডোর এশিয়া কাপ** হল পুরুষদের একটি আন্তর্জাতিক ইন্ডোর হকি প্রতিযোগিতা, যা এশিয়ান হকি ফেডারেশন কর্তৃক আয়োজিত ও নিয়ন্ত্রিত হয়। প্রতিযোগিতাটির পুরুষ বিভাগের আয়োজন ২০০৮ থেকে শুরু হয় এবং মহিলাদের আয়োজন শুরু হয় ২০০৯ সালে। উভয় বিভাগের সর্বশেষ প্রতিযোগিতা ২০২৪-এ অনুষ্ঠিত হয়েছে।

থাম্ব|২০১৭ মেনস ইন্ডোর হকি এশিয়া কাপের সেরা খেলোয়াড়ের পুরস্কার

এটি বর্তমানে পুরুষ ইন্ডোর হকি বিশ্বকাপ প্রতিযোগিতার বাছাইপর্ব হিসেবে কার্যকর।

## সারাংশ

## পদক তালিকা
 

## আরও দেখুন
* পুরুষ হকি এশিয়া কাপ
* পুরুষ জুনিয়র হকি এশিয়া কাপ
* পুরুষ ইন্ডোর হকি বিশ্বকাপ

## তথ্যসূত্র

## বহিঃসংযোগ
* Asia Cup

বিষয়শ্রেণী:জাতীয় দলের জন্য এশিয়ায় ফিল্ড হকি প্রতিযোগিতা
বিষয়শ্রেণী:হকি
বিষয়শ্রেণী:প্রতিযোগিতা পদ্ধতি
বিষয়শ্রেণী:এশীয় চ্যাম্পিয়নশিপ
বিষয়শ্রেণী:২০০৮-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:এশিয়ায় আন্তর্জাতিক ফিল্ড হকি প্রতিযোগিতা
রাজীব গান্ধী বিশ্ববিদ্যালয়

**রাজীব গান্ধী বিশ্ববিদ্যালয়**() ১৯৮৪ সালে স্থাপিত ভারতএর, অরুণাচল প্রদেশএর দৈমুখে অবস্থিত একটি কেন্দ্রীয় বিশ্ববিদ্যালয়, বিশ্ববিদ্যালয়টির আধারশিলা সেই সময়ের ভারতের প্রধানমন্ত্রী ইন্দিরা গান্ধী স্থাপন করিছিলেন। এইখানেই হল অরুণাচল প্রদেশে প্রতিষ্ঠিত প্রথম বিশ্ববিদ্যালয় এবং পূর্বে একে **অরুণাচল বিশ্ববিদ্যালয়** বলা হত।

রাজীব গান্ধী বিশ্ববিদ্যালয় হিসাবে নামকরণ হওয়ার আগে বিশ্ববিদ্যালয়টি শিলঙের উত্তর পূর্বীয় পার্বত্য বিশ্ববিদ্যালয়ের অধীনে ছিল। বর্তমান রাজীব গান্ধী বিশ্ববিদ্যালয়ের অধীনে অরুণাচল প্রদেশর আরেক মহাবিদ্যালয় আছে। সেই মহাবিদ্যালয়র নাম হল, অরুণাচল ল একাডেমি (নাহরলগুন), জবাহরলাল নেহরু মহাবিদ্যালয় (পাসিঘাট), ডনবস্কো কলেজ (ইটানগর), ডেরা নাটুং সরকারী মহাবিদ্যালয় (ইটানগর), ইন্দিরা গান্ধী সরকারী মহাবিদ্যালয় (তেজু), গভর্মেন্ট মহাবিদ্যালয় (বোমডিলা), দঞি পোলো সরকারী মহাবিদ্যালয় (কামকি), রাংফ্রাহ সরকারী মহাবিদ্যালয় (চাংলাং জিলা)। বিশ্ববিদ্যালয়টিতে অরুণাচল প্রদেশ ছাড়াও কাছের রাজ্য অসমএর বহু ছাত্র ছাত্রী শিক্ষা গ্রহণ করতে দেখা যায়।

## Status
৯ এপ্রিল ২০০৭ তারিখে রাজীব গান্ধী বিশ্ববিদ্যালয় কেন্দ্রীয় বিশ্ববিদ্যালয় হিসাবে স্বীকৃতি পায়, ২০০৫ সালে বিশ্ববিদ্যালয়টিকে পূর্বের অরুণাচল বিশ্ববিদ্যালয় নামের থেকে রাজীব গান্ধী বিশ্ববিদ্যালয় নামকরণ করা হয়েছিল।

## বিদ্যাপীঠসমূহ

ফ; শিক্ষা বিদ্যাপীঠ'''
*শিক্ষা বিভাগ

; ভাষাবিজ্ঞান বিদ্যাপীঠ

*ইংরাজী বিভাগ
*হিন্দী বিভাগ
; সমাজ বিজ্ঞান বিদ্যাপীঠ

*নৃতত্ত্ব বিভাগ
*অর্থনীতি বিভাগ
*বুরঞ্জী বিভাগ
*রাজনীতি বিজ্ঞান বিভাগ
*সমাজশাস্ত্র বিভাগ
; মোলিক বিজ্ঞান বিদ্যাপীঠ

*গণিত বিভাগ
* পদার্থ বিজ্ঞান বিভাগ
* রসায়ন বিজ্ঞান বিভাগ
; পরিবেশ বিজ্ঞান বিদ্যাপীঠ

*ভূগোল বিভাগ
; জীববিজ্ঞান বিদ্যাপীঠ

*উদ্ভিদ বিজ্ঞান বিভাগ
*প্রাণী বিজ্ঞান বিভাগ
; ব্যবস্থাপনা বিদ্যাপীঠ

*বাণিজ্য বিভাগ
*ব্যবস্থাপনা বিভাগ
; অভিযান্ত্রিকি এবং প্রযুক্তিবিদ্যা বিদ্যাপীঠ

*কম্পিউটার বিজ্ঞান এবং অভিযান্ত্রিকি বিভাগ

## প্রতিষ্ঠান এবং কেন্দ্রসমূহ
* অরুণাচল জনজাতীয় শিক্ষা প্রতিষ্ঠান
* দূর শিক্ষা প্রতিষ্ঠান
* জৈব বৈচিত্র্য উৎকর্ষ সাধন কেন্দ্র
* কম্পিউটার এবং তথ্য কেন্দ্র
* নারী শিক্ষা কেন্দ্র

## আন্তঃরাষ্ট্রীয় জলপানি
বিশ্ববিদ্যালয়টির জন্য শিক্ষার ক্ষেত্রে ইউরোপ যাওয়ার স্কলারশিপের ব্যবস্থা  আছে। http://europa.eu/index_en.htm

## ছাত্রাবাস
ছাত্রীনিবাস
* পারে হল ছাত্রীনিবাস 
* কামেং হল ছাত্রীনিবাস

## তথ্যসূত্র

## বহিঃসংযোগ
*

শ্রেণী:অরুণাচল প্রদেশের মহাবিদ্যালয় ও বিশ্ববিদ্যালয়সমূহ

বিষয়শ্রেণী:১৯৮৪-এ অরুণাচল প্রদেশে প্রতিষ্ঠিত
বিষয়শ্রেণী:অরুণাচল প্রদেশের বিশ্ববিদ্যালয়
বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ

**রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ** (, সংক্ষেপে *NCERT*) হল ১৯৬১ খিস্টাব্দে ভারত সরকার কর্তৃক স্থাপিত একটি সংস্থা যাতে বিদ্যালয় শিক্ষার সাথে জড়িত কার্যকলাপে কেন্দ্রীয় সরকার তথা রাজ্য সরকারকে পরামর্শ প্রদান করা হয়।

## তথ্যসূত্র

## বহিঃসংযোগ
* 

বিষয়শ্রেণী:ভারতে প্রশিক্ষণ সংস্থা
বিষয়শ্রেণী:দিল্লি ভিত্তিক সংস্থা
বিষয়শ্রেণী:শিক্ষাগত গবেষণা
বিষয়শ্রেণী:ভারত ভিত্তিক শিক্ষা সংগঠন
বিষয়শ্রেণী:দিল্লি ভিত্তিক সংগঠন
বিষয়শ্রেণী:ভারতে শিক্ষানীতি
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
উপেন্দ্র সরোবর

**উপেন্দ্র সরোবর** টাঙ্গাইল জেলার নাগরপুরে অবস্থিত একটি পর্যটন এলাকা। এটি স্থানীয়ভাবে ‘১২ ঘাটলা দীঘি’ নামে পরিচিত। এ উপজেলার প্রাকৃতিক সৌন্দর্য উপভোগের একমাত্র বিনোদন কেন্দ্র এটি। এছাড়া বিভিন্ন জেলার ভ্রমণ পিপাসুরা আসেন এখানে। মৎস্য শিকারীদের জন্য এখানে মৎস্য শিকারের ব্যবস্থা রয়েছে। উপেন্দ্র সরোবরের প্রধান প্রবেশদ্বার পশ্চিম পাড়ে রয়েছে।

## অবস্থান
টাঙ্গাইল জেলার নাগরপুরের কাঠুরি শিব মন্দিরের পাশে দৃষ্টিনন্দন উপেন্দ্র সরোবরটি অবস্থিত। টাংগাইল শহর থেকে সিএনজি যোগে উপেন্দ্র সরোবরে যাওয়া যায়। এছাড়া নাগরপুর থেকে সিএনজি, অটোরিকশা, রিকশার মাধ্যমে যাওয়া যায়।

## ইতিহাস
জমিদার রায় বাহাদুর মোট ১১ একর জায়গায় সুদৃশ্য এই দিঘি খনন করেন (১৩৬৮)। দিঘির চারদিকে সুপ্রসস্ত ১২টি ঘাটলা এবং স্বচ্ছ পানি নিশ্চিত করার জন্যে ৬টি সুগভীর ইন্দারা (কুয়া) খনন করেন। এছাড়া নৈসর্গিক সৌন্দর্য বৃদ্ধির জন্যে এর চারপাশে লাগানো হয় সুদৃশ্য খেজুর গাছ।

## আরও দেখুন
* নাগরপুর চৌধুরীবাড়ী।

## তথ্যসূত্র

বিষয়শ্রেণী:বাংলাদেশের জলাশয়
বিষয়শ্রেণী:নাগরপুর উপজেলা
২০১৬–১৭ অস্ট্রেলিয়া ক্রিকেট দলের ভারত সফর

অস্ট্রেলিয়া জাতীয় ক্রিকেট দল চারটি টেস্ট ক্রিকেট খেলার জন্য ভারত সফর করে, যা ফেব্রুয়ারি থেকে মার্চ ২০১৭-এ অনুষ্ঠিত হয়। অক্টোবর, ২০১৬ সালে&nbsp;ভারতীয় ক্রিকেট নিয়ন্ত্রণ বোর্ড&nbsp;(বিসিসিআই) এই সফরের তারিখ নিশ্চিত করে।

## দলীয় সদস্য

## প্রস্তুতিমূলক খেলা

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের পাতা

বিষয়শ্রেণী:২০১৭-এ অস্ট্রেলীয় ক্রিকেট
বিষয়শ্রেণী:২০১৭-এ ভারতীয় ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের ভারত সফর
ধলাপাড়া চৌধুরীবাড়ী

টাঙ্গাইলের ঘাটাইল উপজেলাতে শতবর্ষীয় চৌধুরীবাড়ীটি এখনো পুরানো ঐতিহ্যের স্বাক্ষী হিসেবে দাঁড়িয়ে আছে। শতবর্ষীয় এ চৌধুরীবাড়ীর গোড়াপত্তন হয় বাংলা ১২২৩ সনে। এটি ৭/৮ একর জমির উপর অবস্থিত। বাড়ীর  দক্ষিণ পাশে আটচালা একটি শৌখিন কাচারী ঘর রয়েছে।

## অবস্থান
ধলাপাড়া চৌধুরীবাড়ী বংশাই নদীর সন্নিকটে এবং ঘাটাইল সদর থেকে প্রায় ১২ কিলোমিটার পূর্বদিকে অবস্থিত।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:অসম্পূর্ণ
বিষয়শ্রেণী:বাংলাদেশের ঐতিহাসিক স্থান
বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
পাকুটিয়া জমিদার বাড়ি

**পাকুটিয়া জমিদার বাড়ী** টাঙ্গাইল জেলার নাগরপুর উপজেলায় অবস্থিত একটি জমিদার বাড়ী।

## ইতিহাস
ইংরেজ আমলের শেষ দিকে এবং পাকিস্তান আমলের দীর্ঘ সময় পর্যন্ত  তৎকালীন ব্রিটিশ রাজাধানী কলকাতার সাথে মেইল স্টিমারসহ মাল এবং যাত্রীবাহী স্টিমার সার্ভিস চালু ছিল। একপর্যায়ে নাগরপুরের সাথে কলকাতার একটি বাণিজ্যিক এবং সাংস্কৃতিক সম্পর্ক গড়ে উঠে। পরবর্তীতে পশ্চিম বঙ্গ কলকাতা থেকে আসেন রামকৃষ্ণ সাহা মন্ডল (ধনাঢ্য ব্যক্তি)।ঊনবিংশ শতাব্দীর শুরুতে তিনি পাকুটিয়ায় জমিদারী শুরু করেন। প্রায় ১৫ একর এলাকা জুড়ে একই নকশার পর পর তিনটি প্যালেস বা অট্টালিকা নির্মাণ করা হয় (১৯১৫)। তখন জমিদার বাড়িটি তিন মহলা বা তিন তরফ নামে পরিচিত ছিল। এই স্থানের জমিদাররা তাদের প্রজাদের জমিদার বাড়ির সামনে দিয়ে জুতা পায়ে বা ছাতা মাথায় দিয়ে যেতে দিতো না।

## কারুকার্য
প্রতিটি বাড়ীর মাঝ বরাবর মুকুট হিসাবে লতা ও ফুলের অলংকরণে কারুকার্য মন্ডিত পূর্ণাঙ্গ দুই সুন্দরী নারী মূর্তি রয়েছে। এবং প্রতিটি মহলের রয়েছে নিজস্ব সৌন্দর্য। রেলিং টপ বা কার্নিশের উপর রয়েছে বিভিন্ন ভঙ্গিতে দাঁড়িয়ে থাকা অসংখ্য সুন্দর সুন্দর ছোট আকৃতির নারী মূর্তি। এই অট্টালিকা গুলো পাশ্চাত্য শিল্প সংস্কৃতির এক অনন্য সৃষ্টি, যার লতাপাতার চমৎকার কারুকাজ গুলো মুগ্ধ করার মতো। এছাড়া পূজা মন্ডপের শিল্পিত কারুকাজ শতবছর পর এখনও পর্যটককে মুগ্ধ করে।

## অন্যান্য স্থাপনা
তিনটি নাট মন্দির যা তিনটি বাড়ীর সামনে অবস্থিত। দ্বিতল বিশিষ্ট নাচঘরটি মাঠের মাঝখানে রয়েছে। 

## বর্তমান অবস্থা
এ সম্পদ অধিগ্রহণের পর এখানে গড়ে তোলা হয় বিসিআরজি ডিগ্রী কলেজ (১৯৬৭)। যা পাকুটিয়া বিসিআরজি ডিগ্রী কলেজ নামে অত্র নাগরপুরে সুপরিচিত।

## অবস্থান
টাংগাইল সদর থেকে ৩৫কিমি. দক্ষিণে নাগরপুর উপজেলার ধলেশ্বরী নদীর তীরে পাকুটিয়া জমিদার বাড়ি অবস্থিত।

## আরও দেখুন
*উপেন্দ্র সরোবর
*নাগরপুর চৌধুরীবাড়ী

## তথ্যসূত্র

## বহিঃসংযোগ

বিষয়শ্রেণী:টাঙ্গাইল জেলার দর্শনীয় স্থান
বিষয়শ্রেণী:বাংলাদেশের স্থাপত্য
বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ
হলুদ কলমি

**হলুদ কলমি** এক ধরনের লতা জাতীয় সপুষ্পক উদ্ভিদ। এটি *Convolvulacea* পরিবারের লতা। এই ফুলের বৈজ্ঞানিক নাম *Merremia hederacea*। ইংরেজি নাম *Ivy Woodrose*। এই লতার ফুলকে কেউ কেউ **কলাডানা** বলে থাকেন।

## পাতা
পাতা সবুজ, ১-৩ সেমি লম্বা। পাতা দেখেতে পানপাতার মতো।

## ফুল
ফুল হলুদ বর্ণের। পাপড়ি ৭-১০ সেমি। ফোটে হেমন্ত ঋতুতে। ফুল ফুটলে এই লতাটি সবার দৃষ্টিগোচর হয়। সপ্তাহ দুয়েক লতায় ফুল ধরে। প্রতিদিন সকালে পাপড়ি থেকে নতুন ফুল ফোটে। রোদ বাড়লে ধীরে ধীরে পাপড়ি নেতিয়ে পড়ে।

## বংশবিস্তার
বীজের মাধ্যমে এদের বংশবিস্তার ঘটে। এই লতা সাধারণত গ্রামের পতিত জমি ও সড়কের পাশে জন্মে থাকে।

## বাংলাদেশে হলুদ কলমি
বাংলাদেরশের নারায়ণগঞ্জ, নরসিংদী, গাজীপুরসহ দেশের বিভিন্ন এলাকায় হলুদ কলমি দেখতে পাওয়া যায়। এ ছাড়াও বাংলাদেশে হলুদ কলমির আরো একটি প্রজাতি (বৈজ্ঞানিক নাম *Merremia gemella*) রয়েছে যা বৃহত্তর সিলেট, ঢাকা ও পার্বত্য এলাকায় দেখতে পাওয়া যায়। এদের ফুলের বর্ণ এক হলেও পাতার আকৃতি ভিন্ন।

## অন্যান্য তথ্য
বাহারি লতা হিসেবে হলুদ কলমি বাসা বাড়িতে সৌন্দর্য বর্ধনের জন্য লাগানো যায়।

## আরও দেখুন
* কলমি শাক

## তথ্যসূত্র

বিষয়শ্রেণী:ফুল
বিষয়শ্রেণী:বাংলাদেশের ফুল
তুতিকোরিন বন্দর

**তুতিকোরিন বন্দর**  বা ভি ও চিতাম্বরম বন্দর হল ভারত-এর তামিলনাড়ু রাজ্যের একটি সমুদ্র বন্দর। এটি মান্নান উপসাগরের তীরে অবস্থিত। বন্দরটি ভারতের প্রথম সারির কন্টেইনার বন্দর। এটি ভারতের চতুর্থ বৃহত্ত কন্টেইনার বন্দর এবং তামিলনাড়ুর দ্বিতীয় বৃহত্ত বন্দর। এই বন্দর দ্বারা শ্রীলঙ্কার সঙ্গে প্রধানত ব্যবসা বাণিজ্য চলে। এছাড়াও  বন্দরটি থেকে জাহাজ ইউরোপ, আমেরিকা ও আফ্রিকার দেশ গুলিতে পণ্য পরিবহন  করে।

## অবস্থান
বন্দরটি ৮.৮২° উত্তর ৭৮.০৭° পূর্বে অবস্থিত।এটি মান্নান সাগের তীরে ভারতের দক্ষিণ প্রান্তে অবস্থিত।এখান থেকে সহজেই জাহাজে শ্রীলঙ্কায় পণ্য পরিবহন করা যায়। বন্দরটি  কেরালা রাজ্যের রাজধানী ত্রিরুবন্তপুরম কাছেই অবস্থিত। এই বন্দর থেকে সামান্য দূরে কুডানকুলাম পরমাণু বিদ্যুৎ কেন্দ্র গড়ে উঠেছে।

## ইতিহাস
এই বন্দরটি ১৯৭৪ সালে গড়ে তোলা হয় ভারতের সমুদ্র বাণিজ্য প্রসারের কারণে। এরপর বন্দরটিকে কন্টেইনার পরিবহনের উপযোগি করে তোলা হয়। ১২ সেপ্টেম্বর ২০০৮ সালে বন্দরটি প্রথম ১০ মিলিয়ন টন পণ্য পরিবহন করে।

## পশ্চাদভূমি
তামিলনাড়ু ও কেরেলার কিয়দংশ নিয়ে তুতিকোরিন বন্দরের পশ্চাদ ভূমি গঠিত।

## পরিকাঠামো
বন্দরটি মোট ১৩ টি জেটি বা বার্থ নিয়ে গঠিত। এর মধ্যে ২ টি কন্টেইনার জেটি ও ৩ টি তেল ও কয়লা জেটি।কন্টেইনার জেটির জলের গভীরতা  এবং বাকি জেটি গুলির গভীরতা ।  বড় জাহাজ  বন্দর থেকে ৪ কিমি দূরে নোঙর করে, এরপর নোঙর করা বড় জাহাজ থেকে পণ্য ছোট জাহাজে স্থানান্তর করে বন্দরে আনা হয়। বর্তমানে বন্দরটিতে ৩০ হাজার মেট্রিক টন পণ্য বোঝাই জাহাজগুলি আসতে পারে। বন্দরটিকে ৬৫ মেট্রিক টন পণ্য বোঝাই  জাহাজের উপযোগি করে তোলার চেষ্টা চলছে।

## আমদানি-রপ্তানি
এটি ভারতের বন্দরগুলির মধ্যে পণ্য পরিবহনের দিক থেকে  অষ্টম বৃহত্তম বন্দর এবং কন্টেইনার পরিবহনে চতুর্থ বৃহত্তম বন্দর। ২০১৩-২০১৪ সালে বন্দরটি ২৮.৬৪ মিলিয়ন টন কার্গো ও ২০১৪-২০১৫ সালে ৫.৬ লক্ষ কন্টেইনার পরিবহন করেছে। বন্দরটির প্রধান রপ্তানি দ্রব্য হল- গ্রানাইট, মশলা, চুনাপাথর, লবণ, চাল ও চিনি। আমদানি দ্রব্য হল-কয়লা, রাসায়নিক সার, যন্ত্রপাতি, পেট্রোলিয়াম দ্রব্য।

## তথ্যসূত্র

## বহিঃসংযোগ

বিষয়শ্রেণী:তামিলনাড়ুর বন্দর
বিষয়শ্রেণী:ভারতের বন্দর
বিষয়শ্রেণী:কন্টেইনার টার্মিনাল
বিষয়শ্রেণী:বঙ্গোপসাগর
জ্যাক ও’কনর

**জন ডেনিস আল্ফোন্সাস ও’কনর** (; জন্ম: ৯ সেপ্টেম্বর, ১৮৭৫ - মৃত্যু: ২৩ আগস্ট, ১৯৪১) নিউ সাউথ ওয়েলসের বুরোয়া এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৮ থেকে ১৯০৯ সময়কালে অস্ট্রেলিয়ার দলের পক্ষে টেস্ট ক্রিকেটে অংশ নিয়েছেন।

ঘরোয়া প্রথম-শ্রেণীর ক্রিকেটে নিউ সাউথ ওয়েলস ও সাউথ অস্ট্রেলিয়ার প্রতিনিধিত্ব করেছেন তিনি। দলে তিনি মূলত ডানহাতি মিডিয়াম পেসার হিসেবে খেলতেন। পাশাপাশি বামহাতে ব্যাটিংয়ে অভ্যস্ত ছিলেন **জ্যাক ও’কনর**।

## খেলোয়াড়ী জীবন
১৯০৮ সালে সফরকারী ইংল্যান্ডের বিপক্ষে সিরিজের তৃতীয় টেস্টে তার অভিষেক ঘটে। অ্যাডিলেডে অনুষ্ঠিত ঐ টেস্টের দ্বিতীয় ইনিংসে পাঁচ উইকেট পেয়েছিলেন তিনি। ১০ জানুয়ারি, ১৯০৮ তারিখে ২১.৪ ওভারে একে-একে জর্জ গান, কেনেথ হাচিংস, লেন ব্রন্ড, উইলফ্রেড রোডস ও জো হামফ্রিসের উইকেট নিয়ে প্রতিপক্ষের ব্যাটিং লাইন-আপ গুড়িয়ে দেন। ঐ খেলায় তার দল জয়লাভ করেছিল।

২৩ আগস্ট, ১৯৪১ তারিখে ৬৫ বছর বয়সে নিউ সাউথ ওয়েলসের লুইসহাম এলাকায় জ্যাক ও’কনরের দেহাবসান ঘটে।

## তথ্যসূত্র

## আরও দেখুন
* বিনু মানকড়
* জ্যাক সন্ডার্স
* অস্ট্রেলিয়া জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
*
*

বিষয়শ্রেণী:১৮৭৫-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
২০১৬–১৭ ভারতে আয়ারল্যান্ড বনাম আফগানিস্তান ক্রিকেট দল

আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক, পাঁচটি একদিনের আন্তর্জাতিক এবং একমাত্র আইসিসি আন্তর্মহাদেশীয় কাপ খেলার জন্য আফগানিস্তানের বিরুদ্ধে ভারত সফর করে, যা মার্চ ২০১৭-এ অনুষ্ঠিত হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## আন্তর্মহাদেশীয় কাপ ম্যাচ

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের পাতা

বিষয়শ্রেণী:২০১৭-এ আইরিশ ক্রিকেট
বিষয়শ্রেণী:২০১৭-এ আফগান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:আয়ারল্যান্ড ক্রিকেট দলের ভারত সফর
বিষয়শ্রেণী:আফগানিস্তান ক্রিকেট দলের ভারত সফর
ফ্রেডেরিক কলিন্স

**ফ্রেডেরিক কলিন্স** () (২৫ ফেব্রুয়ারি ১৮৮১ &ndash; ৪ অক্টোবর ১৯১৭) একজন অস্ট্রেলীয়ান ক্রিকেটার ছিলেন। তিনি ১৮৯৯ থেকে ১৯০৯ সালের মধ্যে ৩৭ প্রথম শ্রেণীর ক্রিকেটের ম্যাচ খেলেছেন ভিক্টোরিয়া দলের পক্ষে।

## আরও দেখুন
* ভিক্টোরিয়া ক্রিকেট দল
* অস্ট্রেলিয়া জাতীয় ক্রিকেট দল

## তথ্যসূত্র

## বহিঃসংযোগ
* 

বিষয়শ্রেণী:১৮৮১-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:প্রথম বিশ্বযুদ্ধে নিহত অস্ট্রেলীয় সামরিক কর্মকর্তা
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বালিগাঁও ইউনিয়ন, ফেনী সদর

**বালিগাঁও** বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

## জনসংখ্যা
২০১৪ সালের হিসেব মতে বাঁলিগাও ইউনিয়নের মোট ভাটার সংখ্যা ২৪০০০ এরও বেশি।

## অবস্থান ও সীমানা
ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঞা উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত।

## প্রশাসনিক কাঠামো
বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
* মরুয়ার চর
* কাতালিয়া
* মধুয়াই
* চর মধুয়াই
* বালিগাঁও
* আকরামপুর
* সুন্দরপুর
* বেতাগাঁও
* হকদি
* উত্তর হকদি
* চর হকদি
* চর হুজুরি
* বক্স বাজার
* কুরুচিয়া
* ধুমসাহাদ্দা

বাঁলিগাও ইউনিয়নের মোট ওয়ার্ড সংখ্যা ৯টি। সেগুলো হলো:
# ধুমসাদ্দা
# চরমধুয়াই
# মধুয়াই
# বালিগাঁও, আক্রামপুর, কুরুচিয়া
# হকদি
# চরহকদি/চরহুজুরি
# সুন্দরপুর
# বেতাগাঁও, ডোমরা
# কাতালিয়া, মরুয়ারচর

## শিক্ষা ব্যবস্থা

## শিক্ষা প্রতিষ্ঠান
* বালিগাঁও উচ্চ বিদ্যালয়
* মধুয়াই উচ্চ বিদ্যালয় 
* ধুমসাহাদ্দা উচ্চ বিদ্যালয়
* ধুমসাহাদ্দা রশিদিয়া ইসলামিয়া মাদ্রাসা 
* সুন্দরপুর উচ্চ বিদ্যালয়
* হকদি উচ্চ বিদ্যালয়
* আফতাব বিবি সিনিয়র ফাজিল (ডিগ্রী) মাদ্রাসা
*ফকির হাট উচ্ছ বিদ্যালয়
*সুন্দরপুর সফিকিয়া দাখিল মাদ্রাসা
*কাতালিয়া সরকারি প্রাথমিক বিদ্যালয়
*পূর্ব কাতালিয়া দারুল উলুম হোসাইনিয়া মাদরাসা।
*উত্তর মধুয়াই জামেয়া ওসমানিয়া
*সুন্দরপুর শাহী দারুল উলুম মাদ্রাসা 

## যোগাযোগ ব্যবস্থা
মহিপাল থেকে সার্কিট হাউজ রোড় হয়ে অটোতে করে প্রায় ৩ কিলোমিটারের মধ্যে বালিগাঁও ইউনিয়নের অবস্থান।

## খাল ও নদী
১. ডাকাতিয়া নদী
২.আফতাব বিবির হাট খাল
৩. ছোট ফেনী নদী

## হাট-বাজার
১.সুন্দরপুর বাজার
২.আপতাব বিবির হাট
৩.মিয়ার বাজার
৪.ফকির হাট
৫.কাতালিয়া
৬.বক্স বাজার
৭.হেক্কার দোকান
৮.দঃ মরূয়ারচর
৯.ধুমসাদ্দা বাজার
১০.চাওড়া পুকুর পাড়

## দর্শনীয় স্থান
* বালিগাঁও স্কুল
* গায়েবী মসজিদ সুন্দরপুর
* সুন্দরপুর গ্যাস ফিল্ড
* ডলফিনের চর
* নিজাম হাজারীর অর্ধ নির্মিত কারিগরী কলেজ

## জনপ্রতিনিধি
১. বাবু শুসেন চন্দ্র শীল ( উপজেলা চেয়ারম্যান) 

২. মোজ্জামেল হক বাহার ( ইউপি চেয়ারম্যান)

৩. শেখ ফরিদ বাহার ( জেলা বিএনপি'র আহব্বায়ক) 

৪. আতিকুর রহমান মামুন( জেলা যুবদলের যুগ্ন আহব্বায়ক)  

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
গোপালপুর (দ্ব্যর্থতা নিরসন)

**গোপালপুর** বলতে বোঝানো যেতে পারে:
# গোপালপুর উপজেলা - বাংলাদেশের টাঙ্গাইল জেলার একটি উপজেলা।
# গোপালপুর, ওড়িশা, ভারত - ভারতের ওড়িশা রাজ্যের গঞ্জাম জেলার একটি শহর।
# গোপালপুর বন্দর - ভারতের পূর্ব উপকূলের রাজ্য ওড়িশার একটি ছোট সমুদ্র বন্দর।
# গোপালপুর গণহত্যা - নাটোর জেলার লালপুর উপজেলার অন্তর্গত গোপালপুর সদরে ১৯৭১ সালে সংঘটিত গণহত্যা
# গোপালপুর, বাংলাদেশ - বাংলাদেশের টাঙ্গাইল জেলার গোপালপুর উপজেলার অন্তর্গত একটি ছোট শহর।
# গোপালপুর পৌরসভা - বাংলাদেশের টাঙ্গাইল জেলার গোপালপুর উপজেলার একটি পৌরসভা।
# গোপালপুর পৌরসভা, নাটোর - বাংলাদেশের নাটোর জেলার লালপুর উপজেলার একটি পৌরসভা।

## আরও দেখুন
গোপালপুর ইউনিয়ন (দ্ব্যর্থতা নিরসন পাতা) - 'গোপালপুর ইউনিয়ন' নামে বাংলাদেশে মোট ৮টি ইউনিয়ন রয়েছে।
২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং চারটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা মার্চ থেকে এপ্রিল ২০১৭-এ অনুষ্ঠিত হয়।

## দলীয় সদস্য

## প্রথম শ্রেণির খেলা: ওয়েস্ট ইন্ডিজ একাদশ ব পাকিস্তান

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের পাতা 

বিষয়শ্রেণী:২০১৬-এ পাকিস্তানি ক্রিকেট
বিষয়শ্রেণী:২০১৬-এ ওয়েস্ট ইন্ডিয়ান ক্রিকেট
বিষয়শ্রেণী:পাকিস্তান ক্রিকেট দলের ওয়েস্ট ইন্ডিজ সফর
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
কুমারজীব

**কুমারজীব** (, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মাধ্যমক দর্শন সম্বন্ধে শিক্ষালাভ করেন।

কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।

## জন্ম
কুমারজীবের পিতা কুমারযান কাশ্মীর অঞ্চলের অধিবাসী ছিলেন, যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক  তাকে বিবাহ করেন ও ৩৩৪ খ্রিষ্টাব্দে কুমারজীবের জন্ম হয়।

## বাল্য ও শিক্ষা
কুমারজীবেবয়স যখন নয় বছর তখন জীবক তাকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন।

তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন।

## তথ্যসূত্র

## আরও পড়ুন
* Nattier, Jan. *[http://archiv.ub.uni-heidelberg.de/ojs/index.php/jiabs/article/download/8800/2707 The Heart Sutra: A Chinese Apocryphal Text?] *. Journal of the International Association of Buddhist Studies Vol. 15 (2), 153-223 (1992). 
* Puri, B. N. *Buddhism in Central Asia*, Motilal Banarsidass Publishers Private Limited, Delhi, 1987 (2000 reprint)
*

## বহিঃসংযোগ

* 
* 

বিষয়শ্রেণী:৩৩৪-এ জন্ম
বিষয়শ্রেণী:৪১৩-এ মৃত্যু
বিষয়শ্রেণী:৪র্থ শতাব্দীর বৌদ্ধ ভিক্ষু
বিষয়শ্রেণী:৫ম শতাব্দীর বৌদ্ধ ভিক্ষু
বিষয়শ্রেণী:চীনা বৌদ্ধ পণ্ডিত
বিষয়শ্রেণী:চীনাতে অনুবাদক
বিষয়শ্রেণী:বৌদ্ধ অনুবাদক
বিষয়শ্রেণী:চীনা বৌদ্ধ ধর্মপ্রচারক
বিষয়শ্রেণী:জিনজিয়াংয়ের লেখক
বিষয়শ্রেণী:৩৪৪-এ জন্ম
বিষয়শ্রেণী:বৌদ্ধ ধর্মপ্রচারক
বিষয়শ্রেণী:ধর্মপ্রচারক ভাষাবিদ
খুলনা টাইগার্স

**খুলনা টাইগার্স** একটি ফ্র্যাঞ্চাইজি ক্রিকেট দল, যা টুয়েন্টি২০ ক্রিকেট টুর্নামেন্ট বাংলাদেশ প্রিমিয়ার লিগে খুলনা বিভাগের প্রতিনিধিত্ব করে। বর্তমানে ফ্র্যাঞ্চাইজিটি মাইন্ডট্রি লিমিটেডের মালিকানাধীন।

## ইতিহাস
খুলনা বিভাগের প্রথম ফ্র‍্যাঞ্চাইজি দল রয়েল বেঙ্গলস প্রথম দুই আসরে খেলেছিল। ২০১২ সালের ১০ জানুয়ারি তারিখে, ওরিওন গ্রুপ $১.১০ মিলিয়ন মার্কিন ডলারের বিনিময়ে নিলামে জয়লাভ করে এর মালিকানা পায়।

## বর্তমান দল

## তথ্যসূত্র

## বহিঃসংযোগ
* 
* 
* 

বিষয়শ্রেণী:বাংলাদেশ প্রিমিয়ার লিগের দলসমূহ
বিষয়শ্রেণী:খুলনায় ক্রিকেট
বিষয়শ্রেণী:বাংলাদেশের ক্রীড়া ক্লাব
বিষয়শ্রেণী:বাংলাদেশের ক্রীড়া দল
তিব্বতের শিক্ষাব্যবস্থা

**তিব্বতের শিক্ষাব্যবস্থা** গণপ্রজাতন্ত্রী চীনের শিক্ষা মন্ত্রণালয় কর্তৃক নিয়ন্ত্রিত হয়। তিব্বতীয়দের শিক্ষাব্যবস্থায় চীনের সরকার ভর্তুকি দিয়ে থাকে। প্রাথমিক ও উচ্চতর শিক্ষা এখানে বাধ্যতামূলক, এবং এরপরে মূলত পক্ষপাতমূলক নীতিই ভোকেশনাল বা উচ্চতর শিক্ষার প্রতি তিব্বতীয়দের অধিক আকৃষ্ট করে থাকে।

## ইতিহাস
[thumb| ১৯২২ সালে [লাসা।]]
৮৬০ সি.ই.র দিকে যখন তিব্বতে প্রথম মনাস্টেরি স্থাপিত হয়, তখন থেকেই এক ধরনের প্রাতিষ্ঠানিক শিক্ষা সেখানে চালু হয়। তবে মাত্র ১৩% তিব্বতীয়ই সেখানে বাস করত (মেয়েদের জন্য শতকরা অনুপাতটা আরো কম ছিল) এবং অনেকে সাধারণ কর্মজীবী হিসেবে জীবনযাপন করত; যাদের অধিকাংশই কেবলমাত্র প্রার্থনাবই পড়তে পারত। মনাস্টেরির বাইরে দুটি বিদ্যালয় ছিল: *সে লাপত্রা* - ছেলেদের যাজকীয় কাজকর্মের প্রশিক্ষণ দিত, এবং *সিখাং* - সরকারি দায়িত্ব পালনের উপযুক্ত করে তোলবার জন্য প্রশিক্ষণ দিত। দুটি বিদ্যালয়ই লাসায় অবস্থিত ছিল।

বিংশ শতকে তিব্বতের সরকার বিদেশিদের, মূলত ব্রিটিশদের সাধারণ স্কুল চালু করবার অনুমতি দেয়। তারা অবশ্য পাদ্রী এবং অভিজাতবর্গদের কাছ থেকে বাধার সম্মুখীন হয়, কারণ অভিযোগকারীদের ধারণা ছিল এ ধরনের স্কুল "তিব্বতের সাংস্কৃতিক ও ধর্মীয় ঐতিহ্য"র ভিত্তি নড়বড়ে  করে দেবে। ইংল্যান্ডে সন্তানদের পড়াতে পারার সামর্থ্য থাকা সত্ত্বেও অনেকে পিতামাতাই দূরত্বের কথা ভেবে আর সন্তানদের পাঠাননি।

## প্রাথমিক শিক্ষা
চীনা নথি অনুযায়ী ১৯৫১ সালে সাক্ষরতার হার ছিল ৯০%। ১৭ দফা চুক্তি স্বাক্ষরিত হওয়ার পর তিব্বতের শিক্ষাবিস্তৃতিতে চীনের সাহায্যকামনা করা হয়। সাম্প্রতিক বছরগুলোতে প্রাথমিক শিক্ষা ব্যাপক বিস্তৃত হয়েছে। ১৯৯৯ সালে চীনের পশ্চিমা উন্নয়ন প্রকল্প গৃহীত হওয়ার পর প্রায় ২০০টি প্রাথমিক বিদ্যালয় স্থাপিত হয় এবং ফলশ্রুতিতে ৮৫% থেকে ২০১০ সালে স্কুলগুলোতে বাচ্চাদের নাম অন্তর্ভুক্তির হার ৯৮.৮% এ উন্নীত হয়। অধিকাংশ ক্লাসই তিব্বতীয় ভাষায় নেওয়া হয়, তবে গণিত, পদার্থবিজ্ঞান এবং রসায়ন চীনা ভাষাতেই নেওয়া হয়। তিব্বতীয়দের জন্য প্রাইমারি থেকে কলেজ পর্যন্ত সম্পূর্ণ শিক্ষার ব্যয়ভার কেন্দ্রীয় সরকার কর্তৃক ভর্তুকি হিসেবে দেওয়া হয়।

তিব্বত মুক্ত করো আন্দোলনসহ আরো বেশকিছু মানবাধিকার সংস্থা এই শিক্ষাব্যবস্থার সমালোচনা করে বলেছে, এ ধরনের শিক্ষাব্যবস্থা তিব্বতীয় সংস্কৃতিকে ধ্বংস করে দিচ্ছে। স্থানীয় ইতিহাস ও সংস্কৃতির উপর জোর না দিয়ে মান্দারিন ভাষা শেখানোর বিরুদ্ধে নানা প্রতিবাদও হয়েছে। চীনা সরকার পাল্টা যুক্তি দিয়ে বলে যে এ ধরনের শিক্ষাব্যবস্থা চালু হবার পর তিব্বতের অর্থনৈতিক জীবনব্যবস্থার অনেক উন্নতি ঘটেছে।

## উচ্চতর শিক্ষা
১৯৮৪ সালে কেন্দ্রীয় সরকার দ্বিতীয় জাতীয় কর্মজীবী সম্মেলনের আয়োজন করে, এবং ঐ একই বছর তিব্বত বিশ্ববিদ্যালয় প্রতিষ্ঠিত হয়। ২০০৬ সাল পর্যন্ত তিব্বতে ৬টি উচ্চতর শিক্ষাপ্রতিষ্ঠান ছিল। ১৯৮০ সালে জাতীয় উচ্চতর শিক্ষা প্রবেশিকা পরীক্ষা চালু করা হলে প্রথম বছর এ অঞ্চল থেকে মাত্র ১০% তিব্বতীয় কোটা পূরণ করতে পারে, যদিও তারাই এই অঞ্চলের জনসংখ্যার ৯৭% ছিল। ১৯৮৪ সালে চীনের শিক্ষা মন্ত্রণালয়ের নীতিগত পরিবর্তনের ফলে বেশকিছু ইতিবাচক পদক্ষেপ গৃহীত হয়। ২০০৮ সালে জাতীয় কলেজ প্রবেশিকা পরীক্ষাতে (ন্যাশনাল কলেজ এন্ট্রান্স এক্সামিনেশন বা এনসিইই) অংশ্রগ্রহণকারী জাতিগত তিব্বতীয়দের সংখ্যা দাঁড়ায় ১৪২৪৮-এ, যার ১০২১১ জন বিশ্ববিদ্যালয়ে পড়ার সুযোগ লাভ করে। এর ফলে জাতিগত তিব্বতীয়দের শতকরা অনুপাত দাঁড়ায় ৬০%-এ।

## আরও দেখুন
* টিবেটান চিল্ড্রেনস ভিলেজেস
* চীনের শিক্ষাব্যবস্থা

## তথ্যসূত্র

## বহিঃসংযোগ
 

বিষয়শ্রেণী:তিব্বতের শিক্ষাব্যবস্থা